APSTIPRINU

Cēsu novada izpilddirektora vietniece

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Baiba Eglīte

*01.03.2024.*

*01.03.2024.* Nr.213

KONKURSA NOLIKUMS

# Cēsu novada Centrālās administrācijas

# Attīstības pārvaldes Projektu ieviešanas, uzraudzības nodaļas

# KULTŪRAS UN STARPTAUTISKO

# PROJEKTU VADĪTĀJU

#  amata pretendentu atlasei

# Izdots saskaņā ar

# Pašvaldības likuma 20. panta piekto daļu

**I Vispārīgie noteikumi**

1. Nolikums nosaka kārtību, kādā tiek organizēts atklāts konkurss uz Cēsu novada Centrālās administrācijas Attīstības pārvaldes Projektu ieviešanas, uzraudzības nodaļas kultūras un starptautisko projektu vadītāja (kultūras, digitālās transformācijas, izglītības, inovāciju, un starptautiskās sadarbības jomās) (turpmāk – arī projektu vadītājs) amata konkursu izsludināšanas un norises kārtību, kā arī pretendentu iesniegto pieteikumu vērtēšanas kārtību.
2. Konkursa mērķis - izvēlēties atbilstošāko pretendentu projektu vadītāja amatam.
3. Konkursa uzdevums ir izvērtēt pretendentu profesionālo sagatavotību un atbilstību projektu vadītāja amatam.
4. Konkursa pretendentu vērtēšana notiek divās vai vairāk kārtās.
5. Pretendentu atlase notiek komisijas sēdēs, kuras protokolē komisijas sekretārs.
6. Konkursu organizē konkursa komisija (turpmāk - komisija) priekšsēdētāja un 2 (divu) locekļu sastāvā, kas izveidota ar izpilddirektora vietnieka rīkojumu. Komisijas sastāvs var tikt mainīts gadījumā, ja tam ir objektīvi iemesli. Komisijas sēdes vada komisijas priekšsēdētājs.
7. Pretendenta atbilstību projektu vadītāja amata prasībām nosaka atbilstoši šajā Nolikumā noteiktajiem vērtēšanas kritērijiem un pretendenta iesniegtajiem dokumentiem.
8. Darba sludinājums tiek publicēts Cēsu novada pašvaldības interneta vietnē [www.cesis.lv](http://www.cesis.lv) sadaļā „Vakances” un Cēsu novada pašvaldības un apvienību pārvalžu sociālajos saziņas līdzekļos, platformās, informatīvajos izdevumos. Darba sludinājums tiek publicēts Nodarbinātības valsts aģentūras vakanču portālā.

# II Projektu vadītāja galvenie amata pienākumi un pretendentiem izvirzītās prasības

1. Projektu vadītāja galvenie amata pienākumi:
	1. izstrādāt ar novada attīstību saistītu investīciju projektu pieteikumus kultūras, izglītības, inovāciju, tehnoloģiju, starptautiskās sadarbības jomās;
	2. vadīt un koordinēt projektus, tai skaitā komunikācija ar projektos iesaistītajām pusēm;
	3. pārzināt ar projektu finansēm saistītus jautājumus un sniegt priekšlikumus to risināšanā;
	4. nodrošināt sadarbību ar projektu uzraugošajām iestādēm;
	5. izvērtēt jaunu projektu ieviešanas un attīstīšanas iespējas;
	6. uzraudzīt projektu rezultatīvo radītāju sasniegšanu pēc projektu ieviešanas;
	7. organizēt projektos iesaistītā administratīvā personāla darbu;
	8. sekot un informēt par pieejamiem finanšu avotiem, fondiem, atbalsta programmām un pamatprincipiem finansējuma saņemšanai, analizēt jaunu investīciju projektu ieviešanas un attīstīšanas iespējas;
	9. investīciju projektu darba grupu vadība;
	10. dalība iepirkumu komisijās u.c.

# Prasības pretendentiem:

Projektu vadītāja amata kandidātam tiek izvirzītas šādas izglītības un profesionālās pieredzes prasības:

* 1. augstākā izglītība, vēlama projektu vadības, sociālajās zinātnēs;
	2. vismaz divu gadu pieredze projektu, tai skaitā ES fondu projektu plānošanā, koordinēšanā un īstenošanā un / vai projektu vadības grupas sastāvā;
	3. priekšrocības kandidātiem ar pieredzi starptautisko projektu (Horizon Europe, Interreg Europe u.c.) vadībā un īstenošanā
	4. normatīvo aktu un pašvaldības saistošo noteikumu pārzināšana darbības jomā;
	5. pieredze darbā ar publiskā sektora (valsts, pašvaldību iestāžu) projektiem ir vērtējama kā priekšrocība;
	6. labas angļu valodas zināšanas.
1. Amata kandidātam nepieciešamās kompetences:
	1. rūpes par kārtību, precizitāti un kvalitāti;
	2. orientācija uz attīstību (vēlme mācīties, apgūt jaunus rīkus, metodes);
	3. orientācija uz rezultātu sasniegšanu (pašiniciatīva, atbildība);
	4. darbs komandā;
	5. attiecību veidošana un uzturēšana (labas saskarsmes prasmes).
2. Konkursā var piedalīties un par tā uzvarētāju kļūt pretendents, kurš iesniedzis pieteikumu kopā ar visiem nepieciešamajiem pretendentu atlases dokumentiem un atbilst konkursa pretendentu atlases kritērijiem.
3. Pieteikumu ar norādi „Kultūras un starptautisko projektu vadītājs” var iesniegt personīgi (Cēsu novada pašvaldības Cēsu novada Centrālajā administrācijā, Raunas  iela 4, Cēsis, Cēsu novads, LV-4101), ar pasta starpniecību (Raunas iela 4, Cēsis, LV-4101) vai elektroniski sūtot uz e-pastu vakances@cesunovads.lv.
4. Pieteikums sastāv no:
	1. CV (pretendenta dzīves un darba gaitas apraksts);
	2. motivēts pieteikums, iekļaujot informāciju par atbilstību izvirzītajām prasībām, tai skaitā aprakstot pretendenta iepriekšējo pieredzi.
5. Pieteikums jāiesniedz vai jānodrošina tā iesūtīšana (saņemšana) līdz 2024. gada 17. martam (ieskaitot), pēc šī termiņa saņemtie pieteikumi netiek vērtēti.

# III Pieteikumu izskatīšana, vērtēšanas kritēriji, lēmuma pieņemšana

1. Konkursa komisija vērtēšanu veic divās vai vairāk kārtās:
	1. Pirmajā kārtā komisijas sekretārs pārbauda, vai pretendenti, kuri pieteikušies konkursā, ir iesnieguši visus nepieciešamos konkursa dokumentus un atbilst izvirzītajām kvalifikācijas (izglītības un darba pieredzes) pamatprasībām. Komisijas sekretārs telefoniski paziņo intervijas norises laiku un vietu tiem pretendentiem, kuri izturējuši pirmo atlases kārtu un tiek aicināti uz interviju.
	2. Otrajai kārtai tiek virzīti tie pretendenti, kuri atbilst izvirzītajām pamatprasībām.
	3. Otrajā kārtā(intervijā) komisija izvērtē pretendenta atbilstību un profesionālo sagatavotību iesniegtajam rakstiskajam materiālam un sarunas laikā pēc šādiem kritērijiem:

|  |  |  |
| --- | --- | --- |
| **Nr.p.k.** | **Vērtēšanas kritērijs** | **Punktu skaits** |
| 1. | zināšanas un pieredze projektu vadībā, iniciatīva to pilnveidošanā | Līdz 5 |
| 2. | normatīvo aktu pārzināšana darbības jomā | Līdz 5 |
| 3. | saskarsmes un komunikācijas prasmes | Līdz 3 |
| 4. | spēja sniegt kompetentas atbildes uz komisijas jautājumiem | Līdz 3 |

* 1. Komisijas locekļiem un pieaicinātajiem personāla atlases vai citiem ekspertiem, ja tādi ir pieaicināti, ir tiesības uzdot jautājumus pretendentam, kas saistīti ar iepriekšējo pieredzi, zināšanām, problēmsituāciju analīzi u.c.
1. Ņemot vērā otrās kārtas rezultātus, komisija var lemt par pretendenta ar augstāko punktu skaitu virzīšanai amatam vai arī, ja ir vairāki amatam atbilstoši līdzvērtīgi kandidāti ar līdzīgi iegūtu punktu skaitu, komisija var organizēt noslēguma kārtu definējot uzdevumus.
2. Konkursa komisija pēc noslēguma kārtas, ja tāda ir bijusi, var pieņemt lēmumu, atklāti balsojot, ar klātesošo balsu vairākumu. Ja balsu skaits sadalās, izšķirošā balss ir komisijas priekšsēdētājam.
3. Pēc konkursa rezultātu apkopošanas komisija pieņem vienu no šādiem lēmumiem:
	1. izvēlas pretendentu, kas visvairāk atbilst projektu vadītāja amatam izvirzītajām prasībām;
	2. noraida visus pretendentus, un komisijas priekšsēdētājs var pieņemt lēmumu par atkārtota pretendentu konkursa organizēšanu.
4. Komisija pieņem galīgo lēmumu bez pretendentu klātbūtnes un par rezultātu paziņo katram intervētajam pretendentam rakstveidā pēc lēmuma pieņemšanas.
5. Komisija sagatavo konkursa norises noslēguma protokolu un, kopā ar konkursā uzvarējušā pretendenta iesniegtajiem dokumentiem, iesniedz Cēsu novada pašvaldības Administrācijas birojā darba līguma noslēgšanai.

**IV Nobeiguma noteikumi**

1. Visi iesniegtie dokumenti paliek Cēsu novada Centrālās administrācijas rīcībā, tiem tiek piešķirts konfidenciāls raksturs.
2. Nolikums izstrādāts un apstiprināts elektroniski.

Nolikumu izstrādāja

Cēsu novada centrālās administrācijas Attīstības pārvaldes vadītāja

Dace Eihenbauma